open-index/open-wikipedia-markdown huggingface dataset:
Skihopping i Tyrkia

**[[Tyrkia]]** har lenge hatt internasjonale deltakere i alpint og langrenn, dog uten å markere seg på resultatlistene, men er på 2000-tallet en ny nasjon innen internasjonal skihopping. Vinter-universiaden 2011 og junior-VM for nordiske grener 2012 ble arrangeret i Erzurum, og til disse mesterskapene ble det bygget en rekke nye idrettsanlegg i og ved byen, deriblant et topp moderne skihoppanlegg. Tyrkia har også etablert et landslag i skihopping.

Den første hoppbakken i Erzurum ble bygd i 1944, og i noen år deretter var skihopping en populær sport i området. Etter en tid forfalt imidlertid bakken, og lite skjedde fram til byen ble tildelt vinter-Universiaden 2011. Til Universaden i Erzurum er det bygd et anlegg med hoppbakker i størrelse K125, K95, K65, K40 og K20. Hoppanlegget ble innviet med renn i kontinentalcupen i kombinert og spesielt hopp i desember 2010.

Sommeren 2014 ble hoppanlegget med alle de fem hoppbakkene sterkt skadet av jordras. Tyrkiske myndigheter har imidlertid bestemt at anlegget skal bygges opp igjen. Bakkene er per mars 2017 i bruk igjen.

Tyrkias første internasjonale skihopper var Barış Demirci, som deltok i kontinentalcupen og FIS-cupen i 2006 og 2007. Han har tyrkisk far og fransk mor, og bor i Courchevel i Frankrike. Demirci var på det franske juniorlandslaget fra 2000 til 2003, men gikk over til å representere Tyrkia i 2005. Siden 2009 har tyrkiske juniorhoppere deltatt i kontinentalcupen, FIS-cupen og junior-VM. Samet Karta tok den første tyrkiske seieren i et internasjonalt hopprenn da han vant et FIS-cuprenn i Brattleboro i USA 15. februar 2015. Under VM på ski 2017 i Lahtis, Finland deltok Fatih Arda İpcioğlu i både normalbakke og storbakke, men klarte ikke å kvalifisere seg. Han hoppet i kvalifiseringen til verdenscupen og Raw Air på Lillehammer 13. mars 2014, og ble med det første tyrkiske skihopper som deltok i verdenscupsammenheng.

## Arrangerte mesterskap

### Mesterskap og viktige renn
#### Vinter-universiade
*2011 Erzurum

#### Junior-VM
*2012 Erzurum

## Kilder
*Erzurum 2011: 60 Years Dream Finally Came True… (besøkt 10. oktober 2010)
*FIS Ski Jumping: Erzurum – Kiremittepe Ski Jump (besøkt 10. oktober 2010)
*FIS Ski Jumping: Junior world championships 2012 in Turkey (5. juni 2010, besøkt 10. oktober 2010)
*FIS Ski Jumping: Erzurum – Ski jumping in Turkey (14. oktober 2009, besøkt 10. oktober 2010)
*Skijumping.pl: Egzotyczne skoki narciarskie (s. 3, polsk, besøkt 10. oktober 2010)
*FIS: Skihoppere fra Tyrkia (besøkt 10. oktober 2010)

### Enkeltreferanser


## Andre eksterne lenker
*Erzurum 2011 (offisiell side for vinter-Universiaden 2011)
*Skisprungschanzen-Archiv: Turkey
Konfliktåret 1898

## Pågående kriger
*Den filippinsk-amerikanske krig (**1898**-1913)
*Den spansk-amerikanske krigen
*Mahdistopprøret (1881-1899)
*Den cubanske uavhengighetskrigen (1895-**1898**)
**Cuba og USA på den ene siden
**Spania på den andre siden

## Hendelser
*19. april – Den spansk-amerikanske krigen bryter ut da USA erklærer krig mot Spania når USA påstår at Spania har senket USAs krigsskipet USS «Maine» den 15. februar 1898.
* August – Amerikanske tropper inntar Manila.
* 2. september – I slaget ved Omdurman beseires Mahdisttropper på omkring 50 000 mann av 26 000 britisk-egyptiske tropper.
*10. desember – Den spansk-amerikanske krigen avsluttes når USA og Spania slutter fred ved en avtale i Paris i Frankrike. Spania avstår flere områder utenfor Europa til USA. Det bryter ut opprør på Filippinene blant nasjonalister, som vil ha et selvstendig Filippinene, og blir innledningen till den filippinsk-amerikanske krig

## Fødsler
* 4. mars — Hans Krebs, tysk militæroffiser og generalstabssjef i Wehrmacht (død 1945)
* 17. mai — Karl Mauss, tysk militæroffiser (død 1959)
* 31. juli — Horst von Mellenthin, tysk artillerigeneral (død 1977)
* 30. september — Nikolaus Groß, tysk fagforeningsmann og motstandskjemper, henrettet av nazistene (død 1945)
* 12. oktober — Hans Georg Klamroth, tysk medvirkende til det planlagte attentatet på Adolf Hitler 20. juli 1944 (død 1944)
* 28. desember — Otto Hübener, tysk motstandskjemper (død 1945)

## Dødsfall
* 29. desember —  Moritz von Egidy, tysk offiser og moralfilosof (født 1847)
Zurvanisme

**Zurvanisme** er en utdødd grein innenfor Zoroastrismen som betraktet guddommen **Zurvan** som det første prinsipp og som den opprinnelige skaperguden.

I zurvanismen er *Zurvan* oppfattet som hypostasen av tid og rom. *Zurvan* er en normalisert gjengivelse av det som i middelpersisk uttales som *Zurvān*, *Zruvān* eller *Zarvān*, avledet av avestisk *zruvan-*, «tid» eller «gammel tidsalder».

I motsetning til den mazdeiske zoroastrismen, oppfattet ikke zurvanismen Ahura Mazda som den transcendentale skaperen, men som den ene av to guddommer under ledelse av Zurvan. Zurvanismen var et filosofisk forsøk på å løse paradokset og dilemmaet i Jasna 30.3 hvor lysets gud Ahura Mazda og mørkets demon Angra Mainyu (Ahriman) omtales som «tvilling-ånder». 

## Litteratur
* 
* 
* 
* 
* 
* 
*  A section of the book is available online. Several other websites have duplicated this text, but include an "Introduction" that is very obviously not by Zaehner.
*
Paal A. Bjørnestad

**Paal Andre Bjørnestad** (født 17. april 1968 i Bergen) er en norsk diplomat og politiker (FrP). Han var fra oktober 2013 til desember 2016 statssekretær i Finansdepartementet for Siv Jensen i Erna Solbergs regjering.

Bjørnestad er utdannet cand.oecon. fra Universitetet i Oslo (1998) og tok deretter Master of International Affairs ved Columbia University. Han tok Utenriksdepartementets aspirantkurs i 2000–2001. Han var deretter ambassadesekretær ved de norske ambassadene i Brussel, Pretoria og Riyadh.

Bjørnestad satt i formannskapet i Bergen 1987–1991. Han var politisk nestformann i FpU 1987–1989, og satt i FrPs sentralstyre fra 1992 til 1993. Han var også vararepresentant på Stortinget for Hordaland i perioden 1989–1993, og møtte tilsammen 264 dager. Bjørnestad forlot partiet i etterkant av «Dolkesjø»-landsmøtet i 1994.

## Referanser


## Kilder
* 

## Eksterne lenker
*
Kvelerfiken

**Kvelerfiken** er ingen egen art men en gruppe i fikenslekten som har en likhet i voksemåte.

De begynner som epifytter når ett frø havner oppe i et tre (f.eks. med avføring fra fugler). Denne lever til å begynne med på regnvann samtidig som den sender ned lange røtter mot bakken. Når den til slutt når bakken (eller en samling med planterester) begynner den å sende opp næring, planten vokser fortere og sender ned flere røtter.

Etter mange år har veksten stengt inne vertsplanten helt, med det resultat at denne dør og brytes ned. Tilbake står bare fikenplanten som et hult tre der røttene danner en såkalt pseudopseudostamme.

## Eksempel på kvelerfiken
* *[[Ficus aurea]]*
* *[[Ficus barbata]]*
* *[[Ficus watkinsiana]]*
* *[[Banyan]]*
Mosterøy bedehus

**Mosterøy bedehus** ligger på Mosterøy i Rennesøy kommune. Det ble bygget i 1905, restaurert og bygget om i 1959. 

I 1984 ble en vanntank i kjelleretasjen fjernet, og det ga plass til å innrede både kjøkken, gang og toaletter. Huset fikk nye vinduer i kjelleren sommeren 2009, og høsten 2010 er det planer om å pusse storsalen og andre etasje, som blant annet skal få nye vinduer. Ved oppussingen som en skal i gang med nå, er det et mål å få bygget et nytt inngangsparti slik at for eksempel rullestolbrukere enklere kan komme inn.

Mosterøy bedehus brukes som samfunnshus, det er søndagsskole der og Utstein 4H bruker det også innimellom.
T.H.U.G.S. (Flesh-n-Bone-album)

***T.H.U.G.S.*** er det første soloalbumet til rapperen Flesh-n-Bone. Albumet ble sluppet i november, 1996, og kom ut på Def Jam Records.

Albumet har gjester som Run-DMC, Krayzie Bone, Layzie Bone og Big Punisher.

## Sporliste
#«Prayer Intro» – 1:25
#«T.H.U.G.S.» (med Ms. Chaz) – 4:35
#«Run Sermon» (med Run-DMC) – 1:42
#«World So Cruel» (med Run-DMC) – 5:07
#«Northcoast» (med Layzie Bone) – 5:20
#«Nothin' But Da Bone In Me» – 4:48
#«The Silence Isn't Over» – 5:58
#«Crazy By The Flesh» – 5:02
#«51-50» (Skit) – 0:09
#«Mystic Spirits» – 4:57
#«Coming 2 Serva Ya» (med BG Knocc Out) – 5:32
#«Tha Killin'» (Skit) – 0:34
#«Live Soil» (med Afta Maff) – 5:03
#«Sticks And Stones» – 5:02
#«Empty The Clip» – 4:37
#«No Mercy» (med Big Punisher & Fat Joe) – 4:36
#«Playa Hater» (med Krayzie Bone & Layzie Bone) – 4:53
From Cleveland 2 Cali

***From Cleveland 2 Cali*** er et samlealbum utgitt av rapperen Stanley «Flesh-n-Bone» Howse i 1999.

Albumet ble kun printet ut i 1000 kopier, og regnes av fans som et samleobjekt. Det presenterer artister fra «Flesh-n-Bones» plateselskap Flesh-n-Bone Inc. (senere Flesh-n-Bone Global), og er utgitt på G-N-T Entertainment.

## Sporliste
#«Intro» – 00:41
#«Dead Ringer» – Afta Maff – 4:57
#«Roof is Leaking» – Flesh-n-Bone – 5:14
#«Pump Pump» – Bar-Nun – 4:20
#«Redemption» – Afta Maff – 5:10
#«Mind Games» – Ms. Illegal – 4:00
#«Mr. Playa Hata» – Bar-Nun – 4:57
#«Death Before Dishonor» –  Afta Maff & B.G. Knockout – 4:28
#«AK Spray» – Flesh-n-Bone & Spice 1 – 4:24
#«Hard Times» – Flesh-n-Bone, E-mortal Thugs, 2 Gun – 5:03
#«Bar-Nun Kingdom» – Bar-Nun – 6:16
#«Judged by 12, Then Carried by 6» – Layzie Bone – 4:41
#«Hard Dick and Bubble Gum» – Afta Maff featuring D-Flex, Juice, Big Man, C-Note – 4:15
#«What Chu Gone Do» – Afta Maff – 5:40

## Referanser
5th Dog Let Loose

***5th Dog Let Loose*** er det andre studioalbumet til rapperen Flesh-n-Bone. Albumet ble utgitt etter rapperen ble satt i fengsel i 1999, og albumtittelen ble endret fra *Book of Thugs* til *5th Dog Let Loose*. 

## Sporliste
#«The Last Tru Souljahs/Hero» (med Black Hole, Two Gun & E-Mortal Thugs)
#«Amen» (med Montell Jordan)
#«Way Back» (med Layzie Bone & Ms. Chaz)
#«If You Could See» (med Layzie Bone & Wish Bone)
#«Word To The Wise»
#«The Master»
#«Say A Little Prayer»
#«Havin' A Ball»
#«Kurupted Flesh» (med Kurupt)
#«Deadly»
#«Come Fuck With Me»
#«No Other Like My Kind» (med Ms. Chaz)
#«Silent Night» (med B.G. Knocc Out & Damon Elliot)
#«B.Y.O.B.» (bonus)
#«Too Greedy» (bonus)
#«Armageddon» (bonus)

## Eksterne lenker
*
Thug by Nature

***Thug by Nature*** er det første studioalbumet til rapperen Layzie Bone. Han tok med dette albumet aliaset «L-Burna».

## Sporliste

#«Carole of the Bones»
#«Battlefield»
#«Connectin' the Plots» (med WC)
#«Fear No Man»
#«Time Will Tell» (med Dekumpozed)
#«Where You Goin'?» (Skit)
#«How Long Will It Last»
#«Deadly Musical»
#«Fire in tha Hole» (Skit)
#«There They Go» (med Aaron Hall)
#«My Niggaz»
#«Still the Greatest» (med Flesh-n-Bone & Big Chan)
#«Make My Day» (med Baby S)
#«Lock-n-Load»
#«Up against the Wall»
#«Thug by Nature»
#«Smoke On»
#«Listen»
#«As the Rain» (Bonusspor)

## Eksterne lenker
*
Sangchwa

**Sangchwa** er en koreansk militær rang i det den nordkoreanske hæren. Graden tilsvarer en oberst. Offisersmerket til en sangchwa er to striper med tre stjerner mellom seg.
Gubbevargedderkopp

**Gubbevargedderkopp** (*Alopecosa aculeata*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 

## Utseende
Gubbevargedderkopp er lyst brun eller rødbrun, med lysere eller mørkere flekker. Den har en bred langsgående lys midtlinje over hode-bryst partiet. Den fortsetter på bakkroppen, men blir oppbrutt i flekker. Beina er oransjebrune.

Mange av artene i slekten *Alopecosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Alopecosa'' (tysk)

## Eksterne lenker
* 
* ''Alopecosa aculeata'' - europspiders.com (flotte bilder)
* Ulveedderkopper – edderkopper.net  (norsk)
Løftebro

**Løftebro** er en bro som løftes opp ved hjelp av motorer og vertikale skinner. Broen løftes opp når store skip skal passere under.

Løftebroer er billigere å bygge enn andre typer av bevegelige broer, de trenger blant annet mindre motvekt enn for eksempel klaffebroer. En ulempe er at passasjen også i åpnet tilstand har en begrenset seilingshøyde. De Hef i Rotterdam er et eksempel på en løftebro.

## Galleri

Fil:Pont levant paris.jpg|Pont levant de la rue de Crimée i Paris
Fil:SteelBridgeOpen1.jpg|Steel Bridge i Portland
Fil:Kingsferry Bridge - geograph.org.uk - 4251.jpg|Kingsferry Bridge på Sheppey
Fil:Bridges of Södertälje.jpg|Broene over Södertälje kanal, løftebroen på E4 i midten


## Litteratur
* 

## Referanser


## Eksterne lenker
*
Skihopping i Bosnia-Hercegovina

**[[Bosnia-Hercegovina]]** har aldri hatt internasjonale skihoppere, men vinter-OL 1984 ble arrangert i Sarajevo. Hoppbakkene ved Sarajevo ble nesten ikke brukt etter OL, og har blitt stående til forfalls. En K87-bakke ved Travnik er heller ikke lenger i bruk, selv om det finnes planer for å modernisere den. Mindre hoppbakker har også eksistert flere steder i landet.

## Arrangerte mesterskap
### Mesterskap og viktige renn
#### OL
* 1984 Sarajevo

## Se også
* Skihopping i Jugoslavia

## Kilder
* Skisprungschanzen-Archiv: Bosnia and Herzegovina (besøkt 8. august 2012)
* Sportsko rekreacioni centar "Vlašić" d.o.o. Travnik  (besøkt 10. oktober 2010)

## Eksterne lenker
*
Klassekampens Venner

**Klassekampens Venner** er en organisasjon som arbeider for å støtte avisen *[[Klassekampen]]*, først og fremst gjennom økonomiske bidrag. Medlemmene forplikter seg til å gi faste økonomiske bidrag til avisen. Leder i foreningen er Sveinung Mjelde (2010).

Klassekampens Venner ble startet i 1983, og hadde i 2010 vel 1300 medlemmer. I 2009 bidro foreningen med 1,8 millioner i alt, som en form for «lesernes egen pressestøtte». Høsten 2016 var medlemstallet økt til nærmere 4000, og samlet bidrag til om lag 5 millioner, noe som ifølge avisens styreformann innebar at hver niende abonnent også var medlem av venneforeningen.

Klassekampens Venner organiserer hvert år julemesse til inntekt for avisen, og organisasjonen deler ut stipend til avisens medarbeidere. Klassekampens Venner eier om lag 15 prosent av aksjene i avisen.

## Referanser





## Eksterne lenker
* Klassekampens Venner
* Klassekampen
Terje Ottar

**Terje Ottar** (født 18. mars 1945) er en norsk byggingeniør og politiker (FrP).

Ottar er ingeniørutdannet fra Forsvaret, og leder et byggelederfirma. Han har sittet for FrP i en rekke bystyrer, og var fra 2007 til 2010 fylkesformann i Vestfold Fremskrittsparti. Han var vararepresentant på Stortinget for Telemark i periodene 1989–1993 og 1993–1997, og møtte totalt 81 dager.

## Kilder
* «60 år». *NTBtekst* 14. mars 2005
* 

## Eksterne lenker
*
Steffen Heiberg

**Steffen Heiberg** (født 18. april 1945) er en dansk kunsthistoriker og forfatter som har spesialisert seg på renessansens kulturhistorie.

Han var tidligere forskningssjef ved Frederiksborgmuseet. Heiberg bidrar også som anmelder av historisk litteratur i Politiken.

Heiberg har mottatt flere priser, blant annet Dansk Forfatterforenings faglitterære pris i 2001.  

## Bibliografi - utvalg
* *Christian IV. Monarken, mennesket, myten* 
* *Enhjørningen Corfitz Ulfeldt* 
* *Danske Forfatterportrætter* 	
* *Danske dronninger i tusind år*
* *Danske portrætter*, 2003
* *Christian 4. og Frederiksborg* 
* *Christian 4. En europæisk statsmand*
* *En ny begyndelse : Europas kulturhistorie i middelalderen*, 2008
* *Nye horisonter : Europas kulturhistorie i renæssancen*, 2016

## Referanser


## Eksterne lenker
* 
* Den store danske
Morogoro

**Morogoro** er en by i Tanzania som ligger 200&nbsp;km fra Dar-es-Salaam og er hovedstad i regionen Morogoro. I folketellinga i 2002 hadde byen  innbyggere.

Byen ligger i nærheten av Uluguru-fjellene. Byen er et landbrukssenter, og Sokoine landbruksuniversitet ligger i byen. Her ligger også Tanzanias økonomiske universitet; IDM (Institute of Management Development): Morogoro er en kjent by innen tanzaniansk musikk; Salim Abdullahs kubanske marimbaband kom fra Morogoro, det samme gjorde sangeren og gitaristen Mbaraka Mwinsheshe. Byen er også kjent for sine fotballklubber.

Morogoro er et knutepunkt for veiene mellom Dar-es-Salaam og landets hovedstad Dodoma og mellom Dar-es-Salaam og Mbeya. Det går tog fra Morogoro til Dodoma, Mwanza og Kigoma.
Dønnes-Rosen

«**Dønnes-Rosen**» er et skillingstrykk som Alf Prøysen presenterte i sin visespalte i «Magasinet for Alle» årgang 1955. Dette skulle være en kjærlighetsvise som hadde vært sunget på Nordlandskysten i over to hundre år, til melodien «En vise jeg vil skrive». Etterhvert kom det frem opplysninger om at visen muligens var adskilling yngre enn hva Alf Prøysen først hadde blitt fortalt.

## Teksten

**1.**På Dønnes bodd en pike i syttenhundrede,
hun var så fin og fager og hadde beilere,
hun fikk nok ei den husmannsgutt hun elskede i lønn,
thi hennes stolte fader fornektet hennes bønn.

**2.**Hun skulle ha en bonde, en gammel rik tyrann,
hun gråt så bitre tårer for denne festemann.
Det ble bestemt til bryllup i Dønnes stenkapell
det var ved Sankthans tider en stille sommerkveld.

**3.**Og brudgom kom med følge fra Mo i Ranafjord,
og landet ut i Steinsvik og kom til Dønnesjord.
Da møtte brudens fader med flaske ut i hånd
de drakk og turet lenge ja helt til morgenen kom.

**4.**Så opprant bryllupsdagen og bruden var så rank,
hun hadde silkekjole og søljer som var blank.
Og ingen så vel siden et ulikt par som dem
en olding sjanglet dødstrett med brud til alteret frem.

**5.**Da vielsen var over de opp til Dønnes gikk,
og gjestene de turet tok til med sterke drikk.
Men bruden satt på kammer hun var så sår i sinn
på husmannsgutten tenkte hun og gråt for gutten sin.

**6.**Og da det led på natten med gylden morgensol,
hun samlede sitt brudeslør og ut av kammeret fór,
hun kastet seg i Gåsedam hun tok sitt unge liv
og hennes unge legeme omkranset ble av siv.

**7.**Omsider trådte brudgom i brudekammer inn,
han ville favne bruden så fager og så fin.
Han så kun tomme vegger og gjorde straks alarm,
til slutt ble bruden funnet hun var da enda varm.

**8.**Hun lagdes i en kiste med brudekjolen på,
og lå som om hun smilte med brudesløret på.
Da sluttet drikkegildet og brudgom gikk i seng
mens morgensolens stråler forgylte mark og eng.

**9.**Og bruden skulle hvile på Mo i sorten jord
og brudgom tok da kisten og la på Ranafjord.
Så røk det opp til kuling og hele følget sank,
av bruden og av brudgom og følget ei man fant.

**10.**Nu hviler deres legem blant tang på slimet bunn
men deres sjel er oppe i himlens skjønne lund.
Og atter ligger havet så blankt i morgenyr
det gjemmer deres legem til dommedagen gryr.

**11.**Du stolte mor og fader som barn i verden har,
å la dem selv bestemme for kjærlighet er vár,
og tving dem ei i sorgen til slutt at visne bort
for dette liv på jorden det går så alt for fort.


## Kilder
*De gamle visene 2 med Alf Prøysen, Forlaget For Alle, Oslo 1973
Beja (Portugal)

**Beja** (uttales ) er en by og kommune i Distrito de Beja i den portugisiske regionen Alentejo. Byen har et innbyggertall på , mens kommunen har  innbyggere og et areal på 1147 km². 

Byen har en historie som strekker seg tilbake til før-romersk tid. Under Romerrikets styre ble byen gjort til provinshovedstad i Lusitania. I 713 falt byen til umajjadene, og Beja ble ikke endelig gjenerobret av de kristne før i 1234.

Beja har en festning som skriver seg fra Dionysius I sin regjeringstid på 1200-tallet. Festningen er bygget over en romersk *castellum*.

## Freguesier
Kommunen er siden 2013 delt inn i 12 freguesier (sogn):

## Referanser




## Eksterne lenker
*
KB Gold

**KB Gold** eller **KB Edelmetall** er et investeringsselskap og nettverksselskap. Selskapet oppgir å drive en gullgruve og et raffineri i Tyrkia og oppbevare gullbeholdningen i et hvelv i Sveits.

I tillegg til å være en investeringsmulighet, tilbys konseptet også som en måte å tjene penger på videresalg. Ved å selge inn investeringsmuligheten til nye investorer mottar man provisjoner.

## Kontroverser

Konseptet har blitt markedsført i Norge av blant andre Frode Berg, kjent fra pyramidespillet World Games Inc.. Det har ikke blitt lagt frem holdbar dokumentasjon på at gullgruven virkelig eksisterer eller at gullet faktisk befinner seg i hvelvet i Sveits. Gullet selges også til langt over markedspris, noe som fra selskapet begrunnes med at det har langt høyere kvalitet enn normalt.

Et TV-team fra tyske *Frontal21* har prøvd å få verifisert om opplysningene om produksjon og oppbevaring av gull stemmer, men har ikke funnet spor av KB Gold på adressene de selv oppgir. I 2013 ble det åpnet konkursbegjæring av selskapet samtidig med at østerrikske myndigheter utstedte offisielle advarsler mot å investere i selskapet. Også i Sveits har myndighetene advart mot konseptet.

## Se også
*Global InterGold

## Referanser
Konfliktåret 1915

## Hendelser

*18. januar – Japan framfører de 21 krav overfor Kina.
*24. januar – David Beatty senker SMS «Blücher» i slaget ved Doggerbank.
*10. mars – Slaget ved Neuve Chapelle
*25. april – Britiske tropper stiger i land ved Dardanellene; begynner av slaget om Gallipoli.
*26. april – Italia bytter side til allierte i den hemmelige Londontraktaten, 1915.
*7. mai – Det amerikanske passasjerfartøyet Lusitania senkes av en tysk ubåt
*23. mai – Italia erklærer krig mot Østerrike-Ungarn
*23. juni – Italia angriper Østerrike-Ungarn i det første av de tolv slagene ved Isonzoelven.
*27. august – Italia erklærer krig mot Det osmanske rike.
*25. september – England angriper tyske tropper i slaget ved Loos men trekker seg tilbake etter tre dager.
*14. oktober – Bulgaria går med i krigen på sentralmaktenes side

## Fødsler

## Dødsfall
…
Hvitryggskrubbedderkopp

**Hvitryggskrubbedderkopp** (*Arctosa lutetiana*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 

## Utbredelse
Hvitryggskrubbedderkopp er utbredt nord i Europa. Den er funnet i Telemark (Drangedal og Porsgrunn), Rogaland (Egersund) og Oppland (Gran) så langt. Arten er knyttet til detritus på sanddominerte, solrike lokaliteter, men finnes også på andre solrike, åpne lokaliteter. Den er altså ikke knyttet til strandsonen, men må regnes som en sørlig art som har en del av sin nordligste utbredelse i Norge. 

## Utseende
Hvitryggskrubbedderkopp er lyst olivenbrun, med lysere eller mørkere flekker. Som voksne (imago) er de mellom 5,5 og 8 mm lange (kroppens lengde).

Mange av artene i slekten *Arctosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

## Levevis
Hvitryggskrubbedderkopp lever på lune og tørre steder med sandjord og lav vegetasjon. 

## Rødlistevurdering
Arctosa lutetiana kan være oversett da den lever skjult i marken. Arten graver hull hvor den gjemmer seg, og kan derfor være vanskelig å finne. Dette sammen med at det bør finnes godt om habitat gjør at arten blir plassert i 2021 i kategorien LC.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Arctosa'' (tysk)
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366. 

## Eksterne lenker
* 
* Ulveedderkopper – edderkopper.net  (norsk)
Tåjebukta

**Tåjebukta** ligger på Håøyas vestside i Frogn i Akershus. Her er det ei dampskipskai med daglig fergeanløp i sommersesongen. 

Den gamle landhandelen med et eget poståpneri innerst i bukta er imidlertid nedlagt. Lokale ildsjeler har lenge forsøkt å få noen til å gjenåpne landhandelen slik at det igjen blir butikktilbud for sommergjestene og båtfolket. Tåjebukta har veiforbindelse til Sagbukta på øyas østside og via Dragsundet til  Bjørnhuebukta på norvestsiden. Strandsonen i Tåjebukta er vestvendt og har et rikt, biologisk artsmangold med mange varmekjære planter. Strømforholdene i sjøen er sjeldent gunstige, og det står ofte mye torsk og sild i bukta. Det sies at Tåjebukta er en av de beste plassene for hummerfiske i hele Oslofjorden.
Dragsundet

**Dragsundet** er ei vik ved Håøya i Frogn kommune i Akershus.

Selve sundet over Håøya har vært blokkert siden reformasjonen da terrenget lå to meter lavere enn i 2010. Det er veiforbindelse til Tåjebukta (syd for Dragsundet) og videre til Sagbukta på østsiden av Håøya. Dragsundet har et eget bryggeanlegg for småbåter, men på grunn av store steinblokker er innseilingen til Dragsundet sperret for båter som har en dypgang på mer enn 1,5 meter.

I skogen bak Dragsundet ligger det et lite tjern. Ifølge et gammelt sagn er det en grotte ved dette tjernet. Grotten var skjulested for en svensk godseier, som hadde kommet i unåde i hjemlandet i nødsårene 1807&ndash;1811.

## Referanser
Hans-Jörg Bliesener

**Hans-Jörg Bliesener** (født 6. april 1966 i Brandenburg an der Havel), tysk padler som deltok i de olympiske leker 1988 i Seoul.

Bliesener vant en olympisk sølvmedalje under i padling under Sommer-OL 1988 i Seoul.
Han var en av den østtyske kvartetten som ble nummer tre på K-4 1000 meter. De andre padlene var Kay Bluhm, André Wohllebe og Andreas Stähle.
 
## OL-medaljer
*  1988  Seoul - Bronse i padling, K-4 1000 meter menn  Øst-Tyskland

## VM-medaljer
*  1985  Mechelen - Sølv i padling, K-2 500 meter 
*  1986  Montréal - Sølv i padling, K-4 1000 meter

## Eksterne lenker
*
Måling av tetthet med radioaktive isotoper

**Måling av tetthet med radioaktive isotoper** utføres med en radioaktiv kilde som sender radioaktiv stråling gjennom eller inn i materialet som skal måles.

Målingen baserer seg på at radioaktiv stråling blir dempa ulikt gjennom ulikt materiale. Den radioaktive kilden sender stråling til en mottaker som direkte eller indirekte måler i eller gjennom materialet, og samtidig til en annen referansemottaker. Signalet til mottakerne blir så sammenlignet, og forskjellen angir tettheten til materialet.

Avleiringer kan føre til at måleren må rekalibreres.

## Litteratur
* 
* 
*
Konfliktåret 1916

## Hendelser

*Januar – Tyskland og Østerrike-Ungarn invaderer Montenegro.
*21. februar – Begynnelsen av slaget ved Verdun som varer til desember. 
*6. mars – Tyskland erklærer krig mot Portugal.
*24. april – Påskeopprøret på Irland begynner og slås ned i løpet av en uke.
*31. mai – Royal Navy og Hochseeflotte støter sammen i Jyllandsslaget.
*24. juni – Det britiske imperiet innleder slaget ved Somme som varer i fire måneder.
*27. august – Romania erklærer krig mot Østerrike-Ungarn
*28. august – Italia erklærer krig mot Tyskland
*21. november – Keiser Frans Josef av Østerrike dør og etterfølges av Karl I
*24.-30. april – Under påskeopprøret på Irland forsøker irske frihetskjempere setter seg opp mot de britiske troppene på øyen. Etter at britenes hadde tatt tilbake kontrollen 
var det omtrent 450 døde på begge sider, og 2 600 sårede. Drøyt 3 500 arresteres og 16 av ledernes henrettes.

## Fødsler

## Bildegalleri

Portrait_of_Dương_Văn_Minh,_Vietnam_Fights_and_Builds_No.1,_July_1964.jpg|Dương Văn Minh(1916–2001)


## Referanser
Skihopping i Latvia

**[[Latvia]]** har hatt et mindre antall skihoppere og kombinertløpere, men ingen på høyt nivå. Landet har hatt én kombinertløper med i OL. Edgars Gruzītis deltok i OL i Garmisch-Partenkirchen i 1936, der han ble nummer 42 av 46 deltakere i kombinert og også var på det latviske laget i stafett i langrenn. Aleksandrs Celms ble latvisk mester i skihopping i 1941 og 1945.

Det fantes flere mindre hoppbakker i Latvia, den største i Sigulda, med størrelse ca. K50, der Tālis Pāvuliņš gjorde det lengste skihoppet som er gjort i Latvia, med 67 eller 67,5 meter. Han satte også latvisk lengderekord med 102 meter i Bakuriani i Georgia i 1972. På 1970-tallet døde den latviske hoppsporten ut, men i 2006 begynte ny aktivitet i landet. I 2007 ble det bygd et lite nybegynneranlegg med bakker på K10 og K5 i Ogrē, og i Sigulda startet byggingen av et større anlegg som skal ha bakker på opptil K70. Tre småbakker i dette anlegget med størrelse K18, K10 og K5 åpnet i 2009.

Noen få latviske barn og juniorer har deltatt i internasjonale renn de siste årene, dog ikke renn organisert av FIS (verdenscup, kontinentalcup, junior-VM eller lignende). I 2008 hadde Latvia for første gang en deltaker i veteran-VM i skihopping og kombinert. Latviske Kristaps Nežborts var med i junior-VM i Liberec i 2013, der han ble sist av deltakerne med godkjente hopp. Han var også med i senior-VM i Val di Fiemme i 2013, og ble der sist i kvalifiseringen i normalbakken.

Under trening i storbakken i Liberec i august 2012 tangerte Kristaps Nežborts den latviske lengderekorden på 102 meter.

## Se også
* Skihopping i Sovjetunionen

## Kilder
* TVNET: Aso izjūtu cienītājiem – lēcieni no tramplīna (19. desember 2006, besøkt 18. februar 2015)
* Skijumping.pl: Egzotyczne skoki narciarskie (s. 6, polsk, besøkt 10. oktober 2010)
* Sports Reference: Latvia Winter Sports  (besøkt 18. februar 2015)
* Skisprungschanzen-Archiv: Latvia (besøkt 18. februar 2015)
* NiceSport: Nežborts z nowym rekordem Łotwy! Zobacz, jak skaczą Łotysze (wideo) (7. oktober 2012, besøkt 18. februar 2015)
Moshi

**Moshi** er en by i Tanzania. Byen ligger ved foten til Afrikas høyeste fjell, vulkanen Kilimanjaro, og er hovedstad i regionen Kilimanjaro. Moshi er en populær turistby på grunn av sin nærhet til Kilimanjaro, og det finnes mange hoteller der og gode transportmuligheter til og fra byen.

I en folketelling i 2022 hadde byen 221&nbsp;733 innbyggere. Størsteparten av byens befolkning tilhører chagafolket, men det er også folk fra de etniske gruppene pare, nyakusa, sukuma, rangi og shambala. Mange av byens innbyggere er bønder, gjetere og handelsmenn. Det er også mange som pendler til byen for arbeid.

## Referanser
Weilbachs Kunstnerleksikon

***Weilbachs Kunstnerleksikon***, ofte bare kalt ***Weilbach***, er et biografisk oppslagsverk over danske billed- og bygningskunstnere.  Det finnes fire utgaver med varierende titler utgitt fra 1877 og fremover.

## Historie
Philip Weilbach skrev den første utgaven av leksikonet, som kom ut i ett bind 1877&ndash;78 med tittelen *Dansk Konstnerlexikon*.  I 1895&ndash;96 ga  han ut andreutgaven i to bind og denne ble kalt *Nyt dansk Kunstnerlexikon*.

Allerede i 1917 planla man en tredje utgave, men den lot seg først realisere da Merete Bodelsen ble hovedredaktør i 1943.  Utgivelsen skjedde i 1947&ndash;52 under tittelen *Weilbachs Kunstnerleksikon* og var i tre bind.  Povl Engelstoft var medredaktør.

Til bruk for leksikonet startet Weilbach et arkiv som ble betydelig utvidet med de nyere utgavene.  Merete Bodelsen var medvirkende til å stifte institusjonen *Den selvejende institution Weilbachs Kunstnerleksikon* i 1980. Denne har siden sørget for det videre arbeidet med arkivet, først under ledelse av Elisabeth Fabritius og Elisabeth Kofoed-Hansen. Institusjonen har dessuten sørget for at arkivet ble tilgjengelig for forskere og andre interesserte på Danmarks Kunstbibliotek. Rundt 1990 inneholdt arkivet materiale om mer enn  kunstnere.

I 1988 besluttet institusjonen å utarbeide en ny utgave, som kom i perioden 1994&ndash;2000, under redaksjon av Lennart Gottlieb og Sys Hartmann.  Denne 4. utgaven fikk tittelen *Weilbach – Dansk Kunstnerleksikon* og omtaler ca.  navn i ni bind.

4. utgave inngår i Kulturarvsstyrelsens Kunstindeks Danmark (KID).

## På nettet
*Dansk Konstnerlexikon (1. utgave, 1877&ndash;78)
*Nyt dansk Kunstnerlexikon (2. utgave, 1895&ndash;96)
*Weilbachs Kunstnerleksikon (3. utgave, 1947&ndash;52)
*Weilbach – Dansk Kunstnerleksikon (4. utgave, 1994&ndash;2000) på Kulturarvsstyrelsens hjemmeside.

## Referanser
Philip Weilbach

**Philip Weilbach** (født 5. august 1834 i Usserød på Sjælland i Danmark, død 22. november 1900) var akademisekretær og kunsthistoriker. Han skrev første- og andreutgaven av Danmarks største biografiske kunstnerleksikon, kjent som Weilbachs Kunstnerleksikon.

## Liv og virke
### Bakgrunn
Philip Weilbach var søn av justitsråd Johan Philip Weilbach (1786 – 1856) og Martha Chrestence f. Muus (1794 – 1866).

Etter å ha tatt studentereksamen og filosofikum drev han estetiske og kunsthistoriske studier og skrev en del artikler i blader og tidsskrifter. Ved siden av dyrket han diktekunsten og ga blant annet ut en samling frie oversettelser av dikt.

### Kunsthistorie
Etter hvert viet han seg mer og mer til studiet av kunsthistorien og sluttet seg til Niels Laurits Høyen. Han ble også sterkt påvirket som medlem av en estetiserende krets hvis hovedmenn var Bjørnstjerne Bjørnson og Clemens Petersen.

Fra februar 1860 til juli 1862 bodde han i Roma som sekretær hos de nordiske lands konsul, Bravo, og var sekretær i den skandinaviske forening. Under et opphold i Firenze gjorde han studiene til sitt lille skrift om *Ghibertis Bronzedøre paa Baptisteriet i Florents* (1862).

Etter sin hjemkomst utgav han i 1872 *Maleren [[Christoffer Wilhelm Eckersberg|Eckersberg]]*, i 1898 et minneskrift over H. V. Bissen (for *Udvalget for Folkeoplysningens Fremme*), og deltok 1871-79 sammen med professor Edvard Holm i oversettelsen av Cesare Cantùs *Verdenshistorie*.

Hans hovedverk er *Dansk Konstnerlexikon* 1877–78 og  *Nyt dansk Kunstnerlexikon* 1896–97, kjent som senere Weilbachs Kunstnerleksikon.

Ved siden av disse leverte Weilbach en mengde artikler til *Nordisk Konversationslexikon*, *[[Dansk biografisk leksikon]]*, *[[Illustreret Tidende]]*, *Den danske Arkitektforenings Meddelelser* osv.

Fra 1883 til sin død var han Kunstakademiets sekretær.

I 1892 ble han Ridder av Dannebrog.

## Referanser


## Kilder
Anke von Seck

**Anke von Seck-Nothnagel** (født 10. september 1966 i Brandenburg an der Havel), tysk padler som deltok i de olympiske leker 1988 i Seoul og 1992 i Barcelona.

Nothnagel ble olympisk mester i padling to ganger under Sommer-OL 1988 i Seoul. Hun vant K-2 og K-4 500 meter for damer. K-2 sammen med Birgit Schmidt og den østtyske kvartetten på K-4 var Birgit Schmidt, Anke Nothnagel, Ramona Portwich og Heike Singer

Fire år senere, under sommer-OL 1992 i Barcelona, vant hun K-2 500 meter sammen med Ramona Portwich.
 
Hun ble verdensmester i padling hele åtte ganger i årene 1997 til 1991.  
## OL-medaljer
*  1988  Seoul - **Gull** i padling, K-2 500 meter damer  Øst-Tyskland
*  1988  Seoul - **Gull** i padling, K-4 500 meter damer  Øst-Tyskland
*  1992  Barcelona - **Gull** i padling, K-2 500 meter damer  Tyskland
*  1992  Barcelona - Sølv i padling, K-4 500 meter damer  Tyskland

## VM-medaljer
*  1987  Duisburg - **Gull** i padling, K-2 500 meter damer
*  1987  Duisburg - **Gull** i padling, K-4 500 meter damer
*  1989  Plovdiv - **Gull** i padling, K-2 500 meter damer
*  1989  Plovdiv - **Gull** i padling, K-4 500 meter damer
*  1990  Poznań - **Gull** i padling, K-2 500 meter damer
*  1990  Poznań - **Gull** i padling, K-4 500 meter damer
*  1991  Paris - **Gull** i padling, K-2 500 meter damer
*  1991  Paris - **Gull** i padling, K-4 500 meter damer

## Eksterne lenker
*
Kunståret 1911

**Kunståret 1911** er en oversikt over hendelser, fødte og avdøde kunstnerpersonligheter i 1911.

## Hendelser
* 2. februar – Første utgaven av Franz Pfemferts *[[Die Aktion]]*
* 21. august – Mona Lisa blir stjålet.
* Puteaux Group grunnlegges
*Walter Richard Sickert grunnlegger Camden Town Group i nordre London.

## Verk

*Lydia Field Emmet – *Olivia*
*Jacob Epstein – Oscar Wilde Memorial
*Emil Nolde – *Maskenstilleben*

## Utstillinger

* En-man-show av Eugeniusz Żak på Galerie Druet.

## Fødsler

## Dødsfall

## Referanser


## Eksterne lenker
*
Let’s Have It

***Let's Have It*** er det femte studioalbumet til det norske boogierock-bandet Backstreet Girls, utgitt i 1992. 

Albumet ble utgitt på Warner Music. Albumet er mikset og produssert av Michael Ilbert i PUK Studios i Danmark, med Lars Jul som assistent. Ytterligere innspilling ble gjort hos Hitcompagniet i Oslo, av Ulf Holand. Albumet er mastret hos Sterling Sound i New York av George Marino.

«Any Minute Now» og «Walking» ble gitt ut som singler.

Bandet stilte nå med ny vokalist, Svenske Olle Hillborg. Dette ble Olles eneste studioutgivelse med bandet. De spilte også inn et livealbum, som kom ut i 1993 

## Sporliste
Alle sanger av Hans Petter Baarli og Olle Hillborg, med unntak hvor annet står.

#«Hard Work» – 4:03
#«Any Minute Now» (også utgitt på singel i 1992)
#«Desperate Youth» – 3:08
#«Walking» – 4:54
#«Circles» – 4:37
#«Let's Do It Some More» (H.P. Baarli/O. Hillborg/B.T. Baarli) – 3:01
#«Blackbird» – 5:46
#«Let's Go» (H.P. Baarli/O. Hillborg/Pål Kristensen/B.T. Baarli) – 2:22
#«Jungleride» – 4:05
#«Little Melina» (H.P. Baarli) – 2:26
#«Crazy John Gang» (H.P. Baarli) – 2:51
#«Mirrors» – 5:19
#«Outro» (H.P. Baarli/O. Hillborg/Michael Ilbert) – 0:28

## Medvirkende
### Backstreet Girls
*Hans Petter Baarli – Gitarer, låtskriver
*Bjørn Terje Baarli – Trommer, låtskriver
*Pål Kristensen – Bassgitar, låtskriver
*Olle Hillborg – Vokal, munnspill, låtskriver
### Andre medvirkende
*Casino Steel, Berit Lohne, Anne Hoseth, Choir for Hire og Sator – Bakgrunnsvokal
*Lasse Hafreager – Piano
*Michael Ilbert – Perkusjon, låtskriver, miksing, produsent
*Jens Petter Antonsen, Torbjørn Sunde og Harald Devold – Blåseinstrumenter
*Ulf Holand - tekniker
*Lars Jul - assistenttekniker 
*Peter Mark - miksing 
*George Marino - mastering
*Jørn Jøntvedt - artwork 
*Øivind Myhrvold - management 

## Referanser
All the Time

**«All the Time»** er en låt av det norske rockebandet Saft. Den ble utgitt på debutalbumet *[[Saft (album)|Saft]]* og som singel, begge utgitt i 1971. Sangen er produsert av Stein Robert Ludvigsen og er utgitt på plateselskapet Polydor.

B-siden «Min» er en låt skrevet av bandets bassist, Rolf Skogstrand.

## Historie
Vokalist Ove Thue hadde basert teksten på et slagord som oppsto i USA under Vietnam-krigen: «Fighting for freedom is like fucking for virginity». Dette ble brukt som refreng, noe som ble for sterkt for BBC. Den mektige radiokanalen nektet å spille platen da den ble sendt inn som norsk bidrag til Europatoppen i mai 1971. Saft svarte med å trykke «Censored by BBC» på singlens omslag – på de grovere delene av en naken Ove Thue. Platen ble til slutt spilt, men med en pipelyd over den nevnte strofen.

## Referanser
Per Sigmund Thorp

**Per Sigmund Thorp** (født 13. mars 1957) er en norsk dirigent. Thorp har erfaring fra såvel norske som utenlandske symfoniorkestre. Han har studert direksjon med bl.a Norman del Mar, Christopher Adey og Karsten Andersen. 

Thorp har i en årreke utmerket seg som tolker av den norske samtidsmusikken, og har urfremført en rekke norske verk med ensembler som Oslo Sinfonietta og BIT-2O. Thorp er ansatt ved Norges musikkhøgskole med ansvar for utdanningen av unge dirigenter. Han har i flere år ledet høgskolens samtidsensemble, og har i denne egenskapen bidratt til å bygge opp en genuin interesse for samtidsmusikk hos en hel generasjon av musikkstudenter. Per Sigmund Thorp er også kunstnerisk leder for Oslo Nye Ensemble, et kammerorkester som debuterte i april 1998. 

## Eksterne lenker
* 
*
Nicoyagolfen

**Nicoyagolfen** er en golf i Stillehavet. Den skiller Nicoyahalvøya fra Costa Ricas fastland.

Golfkysten har flere populære turistmål takka være en rekke strender, og den omfatter også viktige naturområder, deriblant Barra Honda nasjonalpark og Palo Verde nasjonalpark. Det er en rekke øyer i Nicoyagolfen, blant annet Chira, San Lucas og Tortuga. Tempisqueelva renner ut i golfen. Den største byen langs Nicoyagolfen er Puntarenas.

## Eksterne lenker
* Informasjon om Nicoyagolfen
Mosambiks kvinnelandslag i fotball

**Mosambiks kvinnelandslag i fotball** representerer Mosambik i internasjonal fotball. 

Landet deltok i Afrikamesterskapet i 1998, der de kvalifiserte seg på bekostning av Lesotho, men trakk seg fra mesterskapet før det begynte. Deretter var landslaget borte fra Afrikamesterskapet i 8 år, før de spilte om kvalifisering til Afrikamesterskapet i 2006. Mosambik slo Namibia greit i første kamp, og Namibia trakk seg før returen. Deretter tapte Mozambik stygt for Sør-Afrika, og var dermed ute. Mozambik stilte ikke med lag til kvalifiseringen til Afrikamesterskapet i 2008, men det spilte noen kamper i 2008 mot andre land i regionen, og samtlige endte med tap. 

## Se også
*Afrikamesterskapet i fotball for kvinner
*Liste over kvinnelandslag i fotball
Amsterdamøya

**Amsterdamøya** er ei 16,8 km² stor øy nær  Albert I Land ved nordvestspissen av Spitsbergen. Like sør for øya ligger Danskøya på motsatt side av det smale Danskegattet, og i øst går Smeerenburgfjorden som et skille mellom øyene og Vasahalvøya på fastlandet. Det høyeste punktet ligger på Hiertabreen 472 moh. Areal med isdekke er ca. 11,5 %, utgjør omtrentlig 1,9 km2 (tall fra 1990).

Området ligger i Nordvest-Spitsbergen nasjonalpark.

Stedet Smeerenburg var et av hovedkvarterene for de nederlandske hvalfangerne på 1600-tallet, og øya har fått navn etter den nederlandske hovedstaden Amsterdam. 

## Kilder
* 

## Eksterne lenker
* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
Sierra Leones kvinnelandslag i fotball

**Sierra Leones kvinnelandslag i [[fotball]]** representerer Sierra Leone i internasjonal fotball for kvinner. 

Sierra Leone deltok i Afrikamesterskapet i 1995, der de møtte de regjerende mesterne Nigeria og tapte 0-9 og 0-2 over to kamper. Sierra Leone meldte seg også på til Afrikamesterskapet i 1998, men trakk seg fra møtet med Kamerun. Dette gjentok seg i 2000, da mot Ghana. Sierra Leone var dermed borte fra Afrikamesterskapet i lang tid, og de to kampene mot Nigeria var de eneste offisielle de hadde. Først i kvalifiseringen til Afrikamesterskapet i 2010 dukket Sierra Leone opp igjen, etter 16 års fravær. Det endte med et knepent tap mot Guinea med 3-4 sammenlagt.

## Se også
* Liste over kvinnelandslag i fotball
* Afrikamesterskapet i fotball for kvinner
Île Amsterdam

:*Se også [[Amsterdamøya]] på Svalbard.*

**Île Amsterdam** («Amsterdamøya», også kalt **Nouvelle Amsterdam**, «Nye Amsterdam») er ei fransk øy som ligger i Indiahavet. Øya er en del av de franske sørterritorier og er oppkalt etter den nederlandske hovedstaden Amsterdam.

Øya er en del av naturreservatet (2006), Ramsar-området (2008) og verdensarvområdet (2019) *[[Franske sørlige land- og havområder]]*.

## Geografi
Den vulkanske øya er en mulig aktiv vulkan som sist hadde utbrudd i 1792. Øya utgjør et område på 55&nbsp;km², måler rundt 10&nbsp;km på sin lengste side og når 867 moh. på sitt høyeste punkt.

Øya er en del av de franske sørterritorier, og utgjør sammen med naboøya Île Saint-Paul 85&nbsp;km lenger sør, en av fem distrikter i området. Områdets hovedbase, Martin-de-Viviès, tidligere kalt for La Roche Godon, utgjør formelt hovedstaden og består av en forskningsstasjon og mellom tjue og tretti forskere som bor ved stasjonen i perioder. Forskerne studerer fauna, vær, atmosfære og jordmagnetisme. Basen er oppkalt etter Paul de-Martin-de-Viviès, som sammen med ti andre tilbrakte vinteren 1949 på Île Amsterdam.

I motsetning til de fleste deler av de franske sørterritorier har Île Amsterdam et mildt havklima med en årlig middeltemperatur på 13&nbsp;°C, gjennomsnittlig nedbør på 1100&nbsp;mm, vedvarende vestlige vinder og høye nivåer av fuktighet.

## Historie
Øya ble oppdaget av den spanske utforskeren Juan Sebastián Elcano den 18. mars 1522 på hans første jordomseiling. Elcano ga dog ikke noe navn til øya.

Da den nederlandske kapteinen Anthonie van Diemen gjenoppdaget øya i 1633 kalte han den for *Nieuw Amsterdam* (nederlandsk for *Nye Amsterdam*) etter skipet sitt.

Den franske kapteinen Pierre François Péron (ikke til å forveksles med François Péron) ble landfast på øya i årene 1792&ndash;1795. Pérons memoarer, hvor han fortalte om sin overlevelse alene på øya, ble utgitt i et lite opplag og er i dag ettertraktet hos boksamlere.

Denne øya og Île Saint-Paul ble tilknyttet Madagaskar i 1924 og ble således en fransk koloni.

En del i øystaten Mauritius betrakter Île Amsterdam og øya Saint-Paul som en del av sitt nasjonale område. Spørsmålet om overherredømme over de to øyene har blitt fremmet av lederen av den politiske opposisjonen i 2007, Paul Raymond Berenger. Dette nye kravet har blitt diskutert med Frankrike sammen med kravet på Tromelinøya.

Den første franske basen på Île Amsterdam ble opprettet i 1949, og ble først kalt for Camp Heurtin. Verdens meteorologiorganisasjon har via FNs forskningsprosjekt Global atmosfærisk overvåking, (*Global Atmosphere Watch*, GAW) som har en forskningsstasjon på øya.

## Referanser



## Eksterne lenker
* Bilder av Île Amsterdam og St.Paul, fransksprålig nettsted 
* Ile Amsterdam visit, fotografier tatt av en besøkende
* French Colonies—Saint-Paul & Amsterdam Islands, *Discover France*
* French Southern and Antarctic Lands  hos CIA World Factbook
* , nettsted for øya
Ajka

**Ajka** [] (tysk: *Eikau*) er en by i fylket Veszprém i Ungarn med ca 35 000 innbyggere. Den ligger i fjellområdet Bakony, nord for Balatonsjøen. 

## Historie
Før 1865 var regionen Ajka preget av landbruk, håndverk og handel. Med igangsettingen av den første brunkullgruven i 1865 begynte en ny industriell utvikling. 1910 ble det første kraftverket bygget. Det fikk også stor betydning for området da det ble igangsatt en bauxittgruve og et aluminiumverk. Under kommunismen ble virksomhetene nasjonalisert.

Med sammenbruddet kommunismen og dermed bortfallet av sovjetunionens etterspørsel etter bauxitt, gikk det ensidige industrisamfunnet i Ajka inn i en økonomisk krise. De fleste kollektivbruk gikk konkurs.

Ajka er også kjent gjennom glass- og krystallproduksjon. *Ajka Kristaly* er imidlertid blitt kjent først de senere årene. I byen har man i det vesentlige produsert for andre merker, for eksempel  Württembergische Metallwarenfabrik, Bohemia Kristall, Marc Aurel eller det finske Ittalla.

Ved en industriulykke 4. oktober 2010 kl. 12:25 (sentraleuropeisk sommertid) kollapset en damvegg og utløste en flom av giftig rødt slam fra en aluminafabrikk i Ajka. Gjørmen ble utløst i en flodbølge som langs elven Tornas løp oversvømte flere nærliggende landsbyer, herunder Devecser, Kolontar, Somlóvásárhely, Tüskevár, Apácatorna og Kisberzseny, åkrer og vassdrag, tilsammen mer enn 40 kvadratkilometer.

* *Se hovedartikkel [[Giftutslippet i Ungarn 2010]]*

## Vennskapsbyer
Ajka er vennskapsby med Rovaniemi (Finland), Unna (Nordrhein-Westfalen), Weiz (Steiermark) og Cristuru Secuiesc (Székelykeresztúr, Romania).

## Referanser


## Eksterne lenker
* 
* Luftfoto av Ajka
Shefayim

**Shefayim** (hebraisk: *שְׁפָיִים*, «snaue høyder»), etablert i 1935, er en kibbutz sentralt i Israel, plassert ved middelhavskysten 17 km nord for Tel Aviv. I 2006 hadde kibbutzen ca. 1000 innbyggere.

## Historie
Kibbutzen ble grunnlagt i 1935 og navnet er tatt fra Jesaia 41,18: «Jeg lar elver renne fram på snaue høyder». Under selvstendighetskrigen i 1948 tok de imot flyktninger fra kibbutzen Beit HaArava.

## Kjente beboere
*Orit Noked, medlem av Knesset.

## Eksterne lenker
*
Christian von Pentz

**Christian von Pentz** (født ca. 1600 på *[[Gun Neudorf]]* nær Lütjenburg i hertugdømmet Slesvig, død september 1651 i Flensburg) var en tysk guvernør og riksgreve i dansk tjeneste. Han ble knyttet til Christian IVs hoff som hoffjunker i 1627&ndash;29. 
I 1630 ble han utnevnt til guvernør i Glückstadt og han kom i de følgende år til å prege dansk utenrikspolitikk.

Pentz giftet seg med kongens datter Sophie Elisabeth Christiansdatter i 1634 under det store bilager. Ekteskapet utviklet seg til å bli svært ulykkelig.

Etter Christian IVs død ble han avskjediget som guvernør av Frederik III.

De siste årene av sitt liv var Pentz preget av psykiske problemer og deler av tiden ble han sperret inne på et rom.

Christian von Pentz var mottaker av Elefantordenen.

## Litteratur
*

## Referanser


## Eksterne lenker
* Dansk biografisk leksikon